
545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A   NR. 201
din 19 decembrie 2013
privind acordarea de scutire de la plata impozitului pe clădiri şi a accesoriilor aferente pentru ASOCIAŢIA  „FILANTROPIA  ORTODOXĂ  ALBA  IULIA” – FILIALA  SIGHIŞOARA
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 26892/06.12.2013, în baza  prevederilor art. 33 din Legea nr. 393/2004 privind Statutul aleşilor locali, cu modificările şi completările ulterioare, raportate la prevederile art. 45 alin. (6) din Legea nr. 215/2001 privind administraţia publică locală, republicată, cu modificările şi completările ulterioare;

Având în vedere solicitarea ASOCIAŢIEI „FILANTROPIA  ORTODOXĂ  ALBA  IULIA” – FILIALA  SIGHIŞOARA, cu sediul în Sighişoara, str. Anton Pann nr. 8, C.I.F. 16651048, înregistrată la Municipiul Sighişoara sub nr. 24783/11.11.2013, de a i se aproba scutirea de la plata impozitului pe clădiri, pentru clădirea pe care o deţine la adresa Sighişoara, str. Târnavei nr. 47, ţinându-se cont de activităţile pe care aceasta le desfăşoară, precum şi de cheltuielile pe care le-a efectuat pentru organizarea şi funcţionarea activităţii;

Având în vedere prevederile art. 250 alin. (1) pct. 19 din Legea nr. 571/2003 privind Codul fiscal, cu modificările şi completările ulterioare; 

Având în vedere Hotărârea Consiliului Local Sighişoara nr. 106/29.11.2012 privind acordarea de scutire de la plata impozitului/taxei pe clădiri şi a accesoriilor aferente, în cazul clădirilor utilizate pentru activităţi social-umanitare de către asociaţii, fundaţii şi culte în municipiul Sighişoara; 

Ţinând cont de urmarea procedurii de acordare a scutirii de la plata impozitului pe clădiri şi a accesoriilor aferente de către ASOCIAŢIA  „FILANTROPIA  ORTODOXĂ  ALBA  IULIA” – FILIALA  SIGHIŞOARA şi îndeplinirea acestei proceduri;

Având în vedere raportul de specialitate al Direcţiei economice, înregistrat cu nr. 26891/06.12.2013, prin care se motivează şi se justifică scutirea de la plata impozitului pe clădiri pentru ASOCIAŢIA  „FILANTROPIA  ORTODOXĂ  ALBA  IULIA” – FILIALA  SIGHIŞOARA, îndeplinindu-se prevederile legale;
Având în vedere avizele favorabile ale tuturor comisiilor pe domenii de specialitate;
În baza art. 36 alin. (4) lit. c), art. 45 alin. (2) lit. c) şi a art. 115 alin. (1) lit. b)  din Legea administraţiei publice locale nr. 215/2001, republicată, cu modificările şi completările ulterioare,
H O T Ă R Ă Ş T E :

Art.1. Se acordă scutirea de la plata impozitului pe clădiri şi a accesoriilor aferente, la clădirea pe care ASOCIAŢIA  „FILANTROPIA  ORTODOXĂ  ALBA  IULIA” – FILIALA  SIGHIŞOARA, o deţine la adresa: Sighişoara, str. Târnavei nr. 47, judeţul Mureş, pentru anul 2014. 
Art.2. Cu ducerea la îndeplinire a prevederilor prezentei hotărâri se încredinţează Direcţia economică - Biroul Impozite şi Taxe.
Art.3.  Prin grija d-nei Anca Fleşariu, Secretar al Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Instituţiei Prefectului- Judeţul Mureş şi se va aduce la cunoştinţa publică prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Opean Petru 
Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 1 ex. Direcţia economică; 
 1 ex. Biroul Impozite şi Taxe;

 1 ex. Asociaţia  „FILANTROPIA  ORTODOXĂ  ALBA  IULIA” – Filiala  Sighişoara. 

 9 ex. 
A.F./G.V.
